CELEX: 52010PC0161
Language: mt
Date: 2010-04-20
Title: Proposta għal deċiżjoni tal-Kunsill dwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u r-Repubblika Għarbija tal-Eġittu, fuq in-naħa l-oħra, fejn tidħol l-emenda tal-Artikolu 15(7) tal-Protkoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva

|

52010PC0161

Proposta għal deċiżjoni tal-Kunsill dwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u r-Repubblika Għarbija tal-Eġittu, fuq in-naħa l-oħra, fejn tidħol l-emenda tal-Artikolu 15(7) tal-Protkoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva  /* KUMM/2010/0161 finali - NLE 2010/0089 */  

	[pic] | IL-KUMMISSJONI EWROPEA |Brussel 20.4.2010KUMM(2010)161 finali2010/0089 (NLE)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u r-Repubblika Għarbija tal-Eġittu, fuq in-naħa l-oħra, fejn tidħol l-emenda tal-Artikolu 15(7) tal-Protkoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattivaMEMORANDUM TA’ SPJEGAZZJONIIL-KUNTEST TAL-PROPOSTAIl-projbizzjoni tar-restituzzjoni tad-dazji doganali hija stipulata fl-Artikolu 15 tal-Protokoll Nru 4, anness mal-Ftehim ta' Assoċjazzjoni bejn il-KE u l-Eġittu. Fil-paragrafu 7 hemm stipulat perjodu ta' tranżizzjoni marbut mal-applikazzjoni sħiħa tal-projbizzjoni ta' restituzzjoni ta' dazji mill-Eġittu, u dan il-pajjiż sieħeb huwa mogħti l-possibbiltà li jirrestitwixxi d-dazji lill-esportaturi jew operaturi ekonomiċi tiegħu matul dan il-perjodu.Dan il-perjodu ta' tranżizzjoni jiskadi fil-31 ta' Diċembru 2009. Għaldaqstant, l-Artikolu 15(7) jistipula l-possibbiltà li l-applikazzjoni tiegħu tiġi estiża bi "ftehim komuni".Waqt il-Kunsill ta' Assoċjazzjoni bejn il-KE u l-Eġittu fis-27 ta' April 2009, l-Eġittu ressaq talba bil-ħsieb li l-applikazzjoni tad-dispożizzjoni dwar ir-refużjonijiet tad-dazji doganali tiġi estiża, kif ukoll għal reviżjoni tar-rati ta' dazji doganali.Skont l-Artikolu 39 il-Protokoll 4 jista' jiġi emendat permezz ta' deċiżjoni tal-Kunsill ta' Assoċjazzjoni.It-test tad-deċiżjoni jieħu post id-dispożizzjoni li hemm fl-Artikolu 15(7).Huwa jinkludi, min-naħa, l-emenda fil-validità ta' din id-dispożizzjoni fejn tidħol ir-refużjoni tad-dazji doganali u, min-naħa l-oħra, ir-reviżjoni tar-rati ta' dazji doganali applikabbli.Sabiex ikun hemm żgur iċ-ċarezza, il-previdibbiltà ekonimika għat-tul kif ukoll is-sigurtà ġuridika għall-operaturi ekonomiċi, il-partijiet tal-ftehim aċċettaw li jestendu bi tliet snin l-applikazzjoni tal-Artikolu 15(7), b'seħħ mill-1 ta' Jannar 2010.Barra minn dan, għandu jkun hemm aġġustament tad-dazji applikabbli fl-Eġittu abbażi tad-dazji attwali applikabbli fl-UE.Bil-għan li tiġi formalment adottata din id-deċiżjoni, intlaħaq qbil, permezz ta' skambju ta' korrispondenza bejn il-Kummissjoni Ewropea u l-awtoritajiet kompetenti Eġizzjani, li l-kontenut ta' dan it-test għandu japplika mill-1 ta' Jannar 2010.IL-KONSULTAZZJONI MAL-PARTIJIET INTERESSATI U L-ANALIżI TAL-IMPATTIl-partijiet interessati ġew ikkonsultati fil-qafas tal-grupp ta' ħidma Pan-Euro-Med, u tas-sezzjoni tal-oriġini tal-Kumitat tal-Kodiċi Doganali.Ma kien hemm l-ebda ħtieġa ta’ għarfien espert estern.Mhux meħtieġ li ssir analiżi tal-impatt peress li l-emendi li qed jiġu proposti huma ta' natura purament teknika u ma jiblux il-bażi tal-Protokoll attwali dwar ir-regoli tal-oriġini.L-ELEMENTI ġURIDIċI TAL-PROPOSTAMeta wieħed iqis in-natura tal-tibdiliet li għandhom isiru fl-Artikolu 15(7) tal-Protokoll Nru 4, u minħabba r-raġunijiet ta' sigurtà ġuridika, hemm bżonn li jinbidel il-paragrafu kollu.Ikun xieraq li d-dispożizzjoni emendata dwar ir-refużjonijiet tad-dazji doganali tkun tapplika retroattivament mill-1 ta' jannar 2010.Il-bażi ġuridika tal-modifika ta' din id-dispożizzjoni hija l-Artikolu 207(4), flimkien mal-Artikolu 218(9) tat-Trattat dwar il-Funzjonament tal-Unjoni Ewropea, flimkien mal-Artikolu 218(9).Il-proposta taqa’ taħt il-kompetenza esklussiva tal-Unjoni. Għalhekk il-prinċipju tas-sussidjarjetà ma japplikax.Strument propost: Deċiżjoni tal-KunsillL-IMPLIKAZZJONI GħALL-BAġITIl-proposta m'għandha l-ebda implikazzjoni għall-baġit tal-Unjoni.TAGħRIF ADDIZZJONALIMhux previst li tiddaħħal klawżola ta' analiżi, reviżjoni jew ta' estinzjoni awtomatika.2010/0089 (NLE)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u r-Repubblika Għarbija tal-Eġittu, fuq in-naħa l-oħra, fejn tidħol l-emenda tal-Artikolu 15(7) tal-Protkoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattivaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4) l-ewwel subparagrafu, flimkien mal-Artikolu 218(9) tiegħu,wara li kkunsidra l-proposta tal-Kummissjoni Ewropea,Billi:1.  Il-Protokoll Nru 4[1] tal-Ftehim Ewro-Mediterranju jistabbilixxi assoċjazzjoni bejn il-Komunitajiet Ewropei u l-Istati Membri tagħhom, min-naħa, u r-Repubblika Għarbija tal-Eġittu, min-naħa l-oħra, minn issa 'l quddiem "il-ftehim", kif emendat bid-Deċiżjoni Nru 1/2006 tal-Kunsill ta' Assoċjazzjoni bejn l-UE u l-Eġittu tas-17 ta' Frar 2006[2], dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva.2.  L-Artikolu 15 tal-Protokoll 4 fih projbizzjoni ġenerali tar-restituzzjoni ta', jew ta' eżenzjoni minn, dazji doganali għal materjali mhux ta' oriġini li jintużaw fil-manifattura ta' prodotti ta' oriġini. Madankollu, il-paragrafu 7 ta' dan l-Artikollu jistipula li restituzzjoni jew eżenzjoni tista' tiġi applikata sal-31 ta' Diċembru 2009 taħt ċerti kundizzjonijiet.3.  Sabiex ikun hemm żgur iċ-ċarezza, il-previdibbiltà ekonimika għat-tul kif ukoll is-sigurtà ġuridika għall-operaturi ekonomiċi, il-partijiet tal-ftehim aċċettaw li jestendu bi tliet snin l-applikazzjoni tal-Artikolu 15(7), b'seħħ mill-1 ta' Jannar 2010.4.  Barra minn dan, għandu jkun hemm aġġustament tad-dazji applikabbli fl-Eġittu abbażi tad-dazji attwali applikabbli fl-UE.5.  F'konformità mal-Artikolu 39 tal-Protokoll Nru 4 ikun jixraq li l-Kunsill ta' Assoċjazzjoni stabbilit permezz tal-ftehim għandu jiddeċiedi li jemenda d-dispożizzjonijiet ta' dan il-Protokoll.6.  Ikun jixraq, għalhekk, li l-Unjoni Ewropea tadotta fi ħdan il-Kunsill ta' Assoċjazzjoni l-pożizzjoni kif imfissra fl-abbozz ta' deċiżjoni mehmuża.ADOTTA DIN ID-DECIZJONI:Artikolu 1Il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom fuq naħa, u r-Repubblika Għarbija tal-Eġittu, fuq in-naħa l-oħra, fejn tidħol l-emenda tal-Artikolu 15(7) tal-Protkoll Nru 4, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva, bil-ħsieb li tittawwal l-applikazzjoni tal-imsemmija dispożizzjoni dwar ir-refużjonijiet u l-eżenzjonijiet tad-dażji doganali, hija mfissra fl-abbozz ta' deċiżjoni tal-Kunsill ta' Assoċjazzjoni, mehmuż ma' din id-deċiżjoni.Artikolu 2Id-Deċiżjoni tal-Kunsill ta' Assoċjazzjoni hija ppubblikata fil - Ġurnal Uffiċjali tal-Unjoni Ewropea.Magħmul fi Brussell,Għall-KunsillIl-PresidentProposta għalDEĊIŻJONI Nru TAL-KUNSILL TA’ ASSOĊJAZZJONI UE-EĠITTU ta’li temenda l-Artikolu 15(7) tal-Protkoll Nru 4 tal-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa, u r-Repubblika Għarbija tal-Eġittu, min-naħa l-oħra, dwar id-definizzjoni tal-kunċett ta' "prodotti ta' oriġini" u għal metodi ta' kooperazzjoni amministrattivaIl-Kunsill ta’ Assoċjazzjoni,wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa, u r-Repubblika Għarbija tal-Eġittu, min-naħa l-oħra, u b'mod partikolari l-Artikolu 39 tal-Protokoll 4;Billi:7.  L-Artikolu 15(7) tal-Protkoll Nru 4 tal-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa, u r-Repubblika Għarbija tal-Eġittu, min-naħa l-oħra, minn issa 'l quddiem "il-ftehim", jippermetti, taħt ċerti kundizzjonijiet, ir-restituzzjoni ta' jew l-eżenzjoni minn, id-dazji doganali jew it-taxxi b'effett ekwivalenti sal-31 ta' Diċembru 2009.8.  Sabiex ikun hemm żgur iċ-ċarezza, il-previdibbiltà ekonimika għat-tul kif ukoll is-sigurtà ġuridika għall-operaturi ekonomiċi, il-partijiet tal-ftehim aċċettaw li jestendu bi tliet snin l-applikazzjoni tal-Artikolu 15(7), b'seħħ mill-1 ta' Jannar 2010.9.  Barra minn dan, għandu jkun hemm aġġustament tad-dazji applikabbli fl-Eġittu abbażi tad-dazji attwali applikabbli fl-UE.10.  Ikun xieraq għalhekk li jiġi emendat il-Protkoll 4 tal-ftehim.11.  Peress li l-validità tal-applikazzjoni tal-Artikolu 15(7) tiskadi fil-31 ta' Diċembru 2009, ikun xieraq li d-deċiżjoni preżenti tibda' tapplika mill-1 ta' Jannar 2010.IDDEĊIEDA KIF ĠEJ:Artikolu 1L-Artikolu 15(7) tal-Protkoll Nru 4 tal-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa, u r-Repubblika Għarbija tal-Eġittu, min-naħa l-oħra, dwar id-definizzjoni tal-kunċett ta' "prodotti ta' oriġini" u għal metodi ta' kooperazzjoni amministrattiva, għandu jinbidel b'dan li ġej:«7. Minkejja l-paragrafu 1, l-Eġittu jista', ħlief għal prodotti li jaqgħu fi ħdan il-Kapitoli 1 sa 24 tas-Sistema Armonizzata, japplika arranġamenti għal rifużjoni ta' dazji doganali jew ħlasijiet li għandhom effett ekwivalenti jew eżenzjoni minnhom, applikabbli għal materjali mhux oriġinarji użati fil-manifattura ta' prodotti oriġinarji, suġġett għad-dispożizzjonijiet li ġejjin:(a) għandha tibqa' rata ta' 4 % ta' ħlas doganali fir-rigward tal-prodotti li jaqgħu fi ħdan il-Kapitoli 25 sa 49 u 64 sa 97 tas-Sistema Armonizzata, jew kwalunkwe rata inferjuri li tkun fis-seħħ fl-Eġittu;(b) rata ta' 8 % ta' ħlas doganali għandha tibqa' fir-rigward tal-prodotti li jaqgħu fi ħdan il-Kapitoli 50 sa 63 tas-Sistema Armonizzata, jew rata inferjuri li tkun fis-seħħ fl-Eġittu.Il-paragrafu preżenti għandu japplika sal-31 ta' Diċembru 2012 u jista' jiġi rivedut bi qbil komuni."Artikolu 2Din id-Deċiżjoni għandha tidħol fis-seħħ fil-ġurnata tal-adozzjoni tagħha.Hija applikabbli mill-1 ta' Jannar 2010.Magħmul fiGħall-Kunsill ta' AssoċjazzjoniIl-President [1] ĠU L 304, 30.9.2004, p. 39.[2] ĠU L 73, 13.3.2006, p. 1.